Referat fra møte i FAU-Giske Ungdomsskole

**Dato: 18. mars 2019**

Sted: Rektors kontor Giske

Tid: 18:00- 20.00

**Tilstede: Siv Soldal, Ragnhild Raugstad, Jon-André Johansen, Bodil Berge, Anders Øglend og Eirik Hansen.**

**Forfall: Silje Svarstad Hebnes , Siv Skjennum Vigesdal (sistnevnte ikke innkalt siden håndballturnering ikke var på agendaen)**

|  |  |  |
| --- | --- | --- |
| Sak |  | Ansvarlig |
| Sak 14 – 18 /19 | **Informasjon fra rektor**  Dette er første FAU møte for Eirik som vår nye rektor, og vi er selvsagt alle innstilt på et godt samarbeid med skolens nye ledelse.  Ansettelsen av 2 nye avdelingsledere pågår i tråd med tidligere vedtatt omorganisering av ledelsen ved skolen. Det innebærer at en fremover vil ha faste avdelingsledere for det enkelte klassetrinn som da kan ivareta kontinuitet for opplegg for det aktuelle skoleåret istedenfor at trinnleder følger hvert kull gjennom de tre skoleårene. En av fordelene som forventes med ny modell ert at avdelingsleder i større grad kan spesialisere seg på opplegg for det aktuelle skoleår og trekke lærdom av hva som fungerer bra et år og hvilke elementer som bør forbedres til neste år.  Alle i ledelsen skal ha litt undervisning (anslagsvis 2 t pr uke), men vil ikke ha ansvar for faste undervisningstimer. Disse undervisningsressurser vil settes inn der det til en hver tid er behov for det (f.eks. ekstraressurser i noen klasser i forhold til enkeltelever/ grupper, vikartimer m.m.)  Det arbeides med litt ombygging i administrasjonen for å gi rom for et ekstra kontor og et møterom for å ivareta nye behov etter omlegging av ledelsesmodell.  Slik det ser ut nå blir det 6 klasser også på 8 trinn neste år og dette gir uendret antall klasser siden utgående 10. trinn også er 6 parallelle klasser.  Forsterket Avdeling (FA) skal fases ut på Giske over de kommende tre år (slik at de kull som har begynt på Giske går ferdig her) og tilsvarende tilbud skal bygges opp på Lundehaugen. Dette påvirker noen ansatte tilknyttet denne avdelingen, men det jobbes med å gjøre overgangen best mulig for alle involverte.  Chromebook bruk ved skolen oppleves i all hovedsak som svært positivt, men som det også har kommet frem i media er det enkelte utfordringer med at elevene har tilgang til ulike nett-sider som bør unngås. Det oppleves tilnærmet umulig å sette begrensinger på hvilke sider som skal gis tilgang til dersom Chromebook fortsatt skal være et nyttig og effektivt verktøy også for skolearbeidet. Det er derfor skolens vurdering at det viktigste er å fokusere på nettvett og holdningsskapende veiledning istedenfor tekniske begrensinger i bruk av verktøyene.  Alle elever får i disse dager utdelt trivselskontrakt som skolen forventer at de signerer. Disse inneholder blant annet bestemmelser om at skolen forventer at elevene unngår å mobbe hverandre og publisere bilder uten å ha innhentet forhåndsgodkjennelse fra de som er med på bildene. For de elever som nekter å signere på trivselskontrakten vil foresatte bli informert.  Mobbeundersøkelsen som ble gjennomført blant elevene i høst har gitt verdifull informasjon for oppfølging i skolemiljøet for å motarbeide mobbing. Det ar planlagt en oppfølgende undersøkelse mellom vinterferien og påske, men denne er foreløpig satt på vent på grunn av et brev skolen via kommunen har mottatt fra Datatilsynet knyttet til en tilsvarende undersøkelse som ble gjennomført ved skoler på Østlandet. | Eirik |
| Sak 15- 18 / 19 | **Komiteer:**  **Juleball**  Ingen oppdatering. Julabygda grendehus er bestilt til neste år, men komiteen får ta en vurdering når de går i gang med arbeidet til høsten.  Må skaffe ny leder til komiteen til neste år siden Bodil går ut av FAU.  **Håndballturnering - 2019**  Ingen oppdatering denne gang.  **10. klasse avslutningsfest**  Festen blir torsdag 20. juni 2019 i Giskehallen.  Rigging av lokalet skjer kvelden før, og det forventes at hver av 10. klassene stiller med 4 voksne til å bidra til rigging i tillegg til medlemmer av FAU komiteen for 10. klassefest. Klassekontaktene er ansvarlig for å skaffe folk.  Hver klasse på 9. trinn forventes å bidra med 5 kaker hver til festen (og tilsvarende gest vil bli gjort for dem neste år). Det bør være flere av kakene som er laktosefrie og/ eller glutenfrie. I tillegg bestilles marsipankaker.  Det er ønskelig med bred elevdeltagelse i programdelen på festen. Både 10. trinn elever som deltar i sal & scene valgfag og andre enkeltpersoner som kan/ ønsker å bidra utfordres. Det et ønskelig å programmet kommer på plass i god tid før festen.  Eventuelle gaver fra klassene v/ klassekontakter til enkeltlærere skal ikke utdeles denne kvelden, men må utdeles på egne klassevise arrangementer eller andre anledninger.  **Bevisst**  Trond Haukedal sitt opplegg 14. februar fikk i hovedsak god respons, men fungerte best i samlingen for voksne. Erfaring fra samlingene for elevene var at det var for mange elever tilstede samtidig, og det gjorde det vanskelig å få opplegget til å fungere optimalt.  Bevisst komiteen/ tidligere rektor har gjort avtale med Mia Börjesson for et arrangement neste år, men Bodil sjekker ytterligere hva som er avtalt konkret. Det kan også være aktuelt å vurdere en ny oppsetning med Nittedal Teater som hadde forestilling for elevene for 2 år siden. Til neste år vil det ikke være noen elever igjen på Giske av dem som så den forestillingen som gjorde sterkt inntrykk.  **17. mai**  Elevrådet utfordres til å finne gode måter registrere oppmøte i 17. mai toget. Målsetningen er klar: Giske skal være den ungdomsskole i Sandnes med best oppmøte i toget, og premie for elevene legges opp til å være ei uke med leksefri dersom målsetning oppnås.  Alle elever forventes å møte opp eller gi beskjed på forhånd dersom de ikke kan stille. | Bodil Berge  Siv Skjennum Vigesdal  Ragnhild Raugstad  FAU leder (Siv) informerer klassekontakter  FAU leder (Siv) informerer klassekontakter  Bodil Berge  Bodil Berge |
| Sak 16-18/19 | **Økonomi**  FAU har fortsatt god økonomi og er åpen for søknad om støtte til aktiviteter eller tiltak som kan være positiv for skolemiljøet på Giske. | Silje Svarstad |
| Sak 17-18/19 | **Eventuelt**  Ingen øvrige saker | Alle |
| **ÅRSHJUL SU- SMU og FAU-MØTER 2018 – 2019**   |  |  | | --- | --- | | TYPE MØTE | DATO | | SU/ SMU | Må avholdes i nær fremtid. Rektor gir forslag | | FAU | 06.05.19 kl 18:00 | |  |  | | 10. KLASSE FEST | 20.06.19 | | HÅNDBALL | 03.11.18 (neste år: 02.11.2019) | | JULEBALL | 06.12.18 (neste år: 05.12.2019) | | Bevisst foredrag | 14.02.19 | | | | | |